**Geoloogilise uuringu loa menetluse algatamise teade**

Keskkonnaamet teatab, et Marina Minerals OÜ (registrikood: [11349875](https://ariregister.rik.ee/ettevotja.py?ark=11349875)) (aadress Jalgpalli tn 21, Kesklinna linnaosa, Tallinn, Harju maakond, 11312) poolt esitatud Männiku XXVI uuringuruumi geoloogilise uuringuloa taotlus on menetlusse võetud. Uuringuluba taotletakse geoloogilise uuringu teostamiseks Männiku XXVI uuringuruumis teenindusala pindalaga 28,07 ha mis asub Harju maakonnas Saku vallas Männiku külas kinnistul Männiku polügoon (katastritunnus 71801:001:0983). Kinnistu riigivara valitseja on Kaitseministeerium ja volitatud asutus on Siseministeerium. Kinnistu sihtotstarve on 95% riigikaitsemaa ja 5% mäetööstusmaa. Tegemist on tarbevaru uuringuga. Geoloogilise uuringu käigus plaanitakse rajada kuni 70 puurauku uurimissügavusega on kuni 25 m. Uuritavateks maavaradeks ehitus-ja täiteliiv. Hüdrogeoloogilised katsetööd: veetaseme mõõtmine. Muud sihtotstarbelised tööd on terastikulise koostise määramine, filtratsiooniomaduste määramine, uuringuruumi teenindusala topograafiline mõõdistamine. Uuringu teostaja on Inseneribüroo STEIGER OÜ (registrikood 11206437, aadress Männiku tee 104/1, Nõmme linnaosa, Tallinn, Harju maakond). Taotletava loa kehtivusaeg on 3 aastat.

Geoloogilise uuringu loa taotluse ja muude asjassepuutuvate dokumentidega on võimalik tutvuda <https://kotkas.envir.ee/menetlus/M-130606>
Taotlus on digitaalselt kättesaadav <https://kotkas.envir.ee/dokument/DM-130606-6>

Kuni uuringuloa andmise või andmisest keeldumise otsuse tegemiseni on igaühel õigus esitada Keskkonnaametile põhjendatud ettepanekuid ja vastuväiteid.  Ettepanekuid ja vastuväiteid võib esitada suuliselt või kirjalikult e-posti aadressile info@keskkonnaamet.ee või postiaadressile Roheline 64, 80010 Pärnu.

Geoloogilise uuringu loa eelnõu valmimisest teavitab  Keskkonnaamet täiendavalt ametlikus väljaandes Ametlikud Teadaanded.